Elektronies | Wat 'n petalje
Category Archives: Elektronies
My Nokkie wil vlam vat!
Posted on 21-01-2014 by admin
Sondagnag word ek gesteur deur my Nokia wat op my bedkassie lê se battery laai klank. Skielik ruik ek iets wat brand. Ek en Ester skrik ons gatte af. Met die lig aan en nou wawyd wakker besef ek die reuk kom van my selfoon af. Toe ek my selfoon optel brand dit ‘n blaas op my vinger. My selfoon het gesmelt! Die USB poort is heeltemal uit my foon uit gesmelt en sit nou aan die laai-kabel vas.
Nokia Lumia 920 smelt – voorkant
Behalwe vir die groot gat aan die onderkant van my foon, werk hy nog soos altyd. Natuurlik sal ek hom nie weer met die USB kabel kan laai nie, maar gelukkig kan die Nokia koordloos gelaai word.
Nokia Lumia 920 Smelt – agterkant
Die kabel waarmee ek hom Sondagaand gelaai het is dieselfde kabel waarmee ek hom al die laaste ses maande laai. Ek kan ook nie dink daar was ‘n probleem met Eskom se krag toevoer nie, aangesien niks anders n probleem gegee het nie.Ek het gou op die Internet gekyk of dit al met ander mense gebeur het en so wragtig is my Nokia Lumia 920 nie die eerste wat wil vlam vat nie:
My Nokia Lumia het ‘n blaas op my vinger gebrand.
Ek gaan probeer om hom môre in te vat vir herstelwerk. Ek hoop hulle vervang hom eerder.
Posted in Elektronies	| Tagged Lumia 920, Nokia, Smelt	| Leave a reply